આ જ વાતને આગળ વધારીએ તો આપણે ત્યાં ‘રઈસ’, ‘વન્સ અપોન અ ટાઈમ ઈન મુંબઈ’, ‘અઝહર’, ‘ડર્ટી પિક્ચર’, ‘બેન્ડિટ ક્વીન’ જેવી બદનામ પર્સનાલિટીઝની ‘બાયોપિક્સ’ બની ચૂકી છે, જેના વિશે બધાને ખબર છે, અને મોટાભાગનાએ તે જોઈ પણ છે. લેકિન ‘ગૌર હરિ દાસ્તાન’, ‘હરિશ્ચંદ્રાચી ફેક્ટરી’, ‘શાહિદ’, ‘રંગરસિયા’, ‘માંઝી’ કેટલાએ જોઈ હશે? સર્વે કરાવવાની છૂટ છે. એટલે જવાબ સાફ છે કે આપણી ઓડિયન્સને નેગેટિવિટી-ડાર્કનેસ આકર્ષે છે. અને ‘કેચ મી ઈફ યુ કેન’માં ચોર છેલ્લે સુધરીને સુરક્ષા એજન્સીને મદદ કરી શકે, આપણે ત્યાં ‘સ્પેશિયલ 26’માં ચોર દુબઈમાં જલસા કરતો હોય ને પ્રામાણિક CBI અધિકારી ફીફાં ખાંડતો રહી જાય.